### | | | | --- | --- | | | | | --- | | **Byråd** 25. august 2020 Sagsnr. 710-2007-27530 Dok.nr. 710-2020-219241 Sagsbehandler DPEP | | 138.                Høring af Region Midtjyllands forslag til Råstofplan 2020 - Åbent

###

|  |  |
| --- | --- |
| Tidl. politisk behandling | TM-U, 06.03.19, pkt. 15 |
| Forventet sagsgang | TM-U, ØK, BY |
| Lovgrundlag | Lov om råstoffer |

###

**SAGENS INDHOLD**

Byrådet skal i denne sag tage stilling til vedlagte forslag
til høringssvar til Region Midtjylland.

Region Midtjylland har 5. juni 2020 fremsendt forslag til
Råstofplan 2020 (bilag 1). Råstofplanen fastlægger de overordnede
retningslinjer for råstofindvindingen i planperioden 2020-2032. Derudover
udpeges graveområder og interesseområder, hvor råstofforekomsterne skal
kortlægges.

I [adresse] er der aktiv råstofindvinding ved [adresse] (se bilag 2). Herudover er der i Råstofplan 2016 udlagt graveområder
ved [adresse], [adresse], [adresse] og Thorsø. I forslag til Råstofplan 2020 udgår
den del af graveområdet ved [adresse], som ligger i [adresse]. Øvrige
graveområder fastholdes, og der udpeges ikke nye områder.

Region Midtjylland udsendte 5. februar 2019 et debatoplæg
til Råstofplan 2020 med spørgsmål om for eksempel nye råstofområder, bæredygtighed
og efterbehandling. [adresse] afgav nedenstående høringssvar til
debatoplægget (vist med kursiv):

*”[adresse] ønsker først og fremmest, at Råstofplan
2020 sikrer følgende:*

*1.* *At
afstanden fra graveområder til nærmeste byafgrænsning er minimum 300 meter*

*2.* *At
graveområder efterbehandles til naturformål – herunder ekstensiv landbrugsdrift
i form af afgræsning og høslet uden brug af gødning og pesticider*

*3.* *At
der skabes offentlig adgang og mulighed for rekreativ udnyttelse efter
afsluttet gravning*

*4.* *At
der udlægges tilstrækkelig råstofgraveområder til at mindske transporten af
råstoffer, herunder i forbindelse med kommende udbygning af motorvej E45 og
motorvej på rute 26*

*5.* *At
der ved udlæg af nye områder til råstofgravning sikres, at der er adgangsveje
af tilstrækkelig kvalitet samt at til- og frakørsel kan ske
trafiksikkerhedsmæssigt forsvarligt på veje uden for mange tæt ved beliggende
boliger.*

*Desuden har det stor betydning, at der ikke sker
råstofindvinding under grundvandsspejlet i [adresse].*

*Det er Favrskov Kommunes opfattelse, at der efter
afslutning af råstofgravning er gode muligheder for at skabe bedre betingelser
for biodiversiteten og dermed støtte op om FN´s Verdensmål nr. 15 – Livet på
land (beskytte, genoprette og støtte bæredygtig brug af økosystemer på land,
bekæmpe ørkendannelse, standse udpining af jorden og tab af biodiversitet).*

*I [adresse] er en af de største trusler mod biodiversiteten
manglen på levesteder for truede og sårbare arter. Tidligere råstofgrave kan,
hvis de efterbehandles med henblik på biodiversitet, bidrage som levesteder i
tilknytning til næringsfattig jordbund. Det foreslås derfor, at gennemgravede
arealer som udgangspunkt henligger ubehandlede efter endt gravning og ikke
tilføres jord/muld. Arealerne bør ikke tilplantes eller tilsås. Hvis der efter
råstofgravning efterlades opståede vandhuller, bør de have mindst mulig
bundhældning og om muligt en vanddybde på maksimalt 1 meter. Der bør ikke
fodres eller udsættes planter eller dyr.*

*[adresse] foreslår
endvidere, at de forslag til graveområder, der indsendes til Region
[adresse], offentliggøres på regionens hjemmeside. På den måde sikres åbenhed
og gennemsigtighed i regionens beslutningsproces og mulighed for, at alle
borgere kan diskutere og forholde sig til de indkomne forslag så tidligt i
processen som muligt.*

*Ifølge debatoplægget vil
regionen arbejde med cirkulær økonomi og en ændring af den måde, hvorpå vi
producerer og forbruger vores ressourcer. Det finder Favrskov Kommune er en god
ide.*

*[adresse] ser i øvrigt
frem til at blive inddraget i det videre arbejde med udarbejdelsen af
Råstofplan 2020 og i særlig grad blive involveret i initiativer og tiltag, der
konkret vedrører Favrskov Kommune.*”

Regionen har i hvidbog vedr. debatfasen taget [adresse]
Kommunes bemærkninger til efterretning og oplyser følgende:

·
Regionen har i udarbejdelsen af forslag til Råstofplan 2020
forholdt sig til kommunens høringssvar og foretaget en afvejning i henhold til
§ 3 i råstofloven. Regionen tilstræber i råstofplanlægning og administration at
holde en passende afstand til byområder og beboelse samt sikre passende
adgangsveje til råstofgraveområdet, jf. en konkret vurdering af de mulige
miljøpåvirkninger

·
Regionen søger generelt at fremme natur og biodiversitet samt
muligheder for rekreativ udnyttelse i efterbehandlingen

·
Ved udlæg af råstofgraveområder spredt over hele regionen søges
transportbelastningen ligeledes mindsket via råstofplanlægningen

·
Ved en eventuel ansøgning om tilladelse til råstofindvinding
under grundvandsspejlet foretages en konkret vurdering af den mulige påvirkning
af drikkevand og grundvand

·
Der henvises generelt til miljørapporterne og den tilhørende
screenings- og afgrænsningsudtalelse for miljøvurderingen af konkrete
arealudlæg til råstofgraveområder i [adresse].

[adresse] har i debatfasen bedt regionen om at tage
hensyn til en planlagt kildeplads mellem Vitten og [adresse]. Kildepladsen har en
del af sit grundvandsdannende opland ved [adresse]. Regionen henviser til
den udarbejdede miljøkonsekvensvurdering vedrørende råstofgraveområdet ved
[adresse].

**VURDERING**

Regionen har taget Favrskov Kommunes ønsker og bemærkninger
til efterretning. Regionen søger således at fremme naturen og mindske
transportbelastningen ved udlæg af nye råstofgraveområder. Desuden omhandler
råstofplanens kapitel 3 bæredygtighed og FN’s verdensmål.

Forslaget til Råstofplan 2020 sikrer ikke:

·
en afstand på minimum 300 m til nærmeste byafgrænsning

·
offentlig adgang og mulighed for rekreativ udnyttelse efter
afsluttet gravning.

·
at der ikke sker råstofindvinding under grundvandsspejlet.

Teknik og Miljø vurderer, at Favrskov Kommune i et
høringssvar kan henvise til tidligere fremsendte høringssvar til debatoplægget
til Råstofplan 2020.

**ØKONOMI**

Der er ingen direkte økonomiske konsekvenser for kommunen.

**INDDRAGELSE**

Region Midtjylland har offentliggjort forslaget på regionens
hjemmeside og afholdt virtuelle borgermøder om forslaget.

**INDSTILLING**

Direktøren for Teknik og Miljø indstiller til Byrådet:

1.
At fastholde de tidligere fremsendte ønsker og bemærkninger til
Råstofplan 2020

2.
At godkende vedlagte udkast til høringssvar til Region Midtjylland.

**BESLUTNING**

***Teknik- og Miljøudvalget, 13. august 2020:***

Fraværende:Ingen

Ad 1. Indstilles godkendt.

Ad 2. Det indstilles, at der vedlægges et revideret
høringssvar, som fremdrager hovedpointerne af det oprindelige høringssvar.

***Økonomiudvalget, 19. august 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Bilag 1. Forslag til Råstofplan 2020 | 710-2020-171582 |
| Bilag 2. Kort over råstofgraveområder i forslag til Råstofplan 2020 | 710-2020-182579 |
| Favrskov Kommunes høringssvar vedr. forslag til Råstofplan 2020 | 710-2020-223267 |